Géza Tordy

Géza TORDY [tordi], laŭ hungarlingve kutima nomordo Tordy Géza estis elstara hungara aktoro, voĉoaktoro kaj reĝisoro.

Géza Tordy  naskiĝis la 1-an de majo 1938 en Budapeŝto kaj mortis la 30-an de marto 2024.

 Biografio 
Pri lernojaroj de Géza Tordy plene mankas informoj. Li komencis sian aktoraran karieron en Kaposvár en 1956. Poste li havis rolojn en Nacia Teatro (Szeged), fine en Budapeŝto en diversaj teatroj. Ekde 1982 li ankaŭ instruas en la Universitato de Dramo kaj Filmo (Budapeŝto). Inter 1985-1990 li estis reĝisoro, fine ĉefreĝisoro en Teatro Petőfi (Veszprém). Li ricevis premion Kossuth en 1991, pli frue kaj poste ankaŭ aliajn premiojn. Li apartenas al Aktoro de la nacio de 2008.

 Roloj (elekto) 
 39 filmoj inter 1957-2008, ekzemple A Tenkes kapitánya (Kapitano de Tenkes), 1964; A kőszívű ember fiai (Filoj de l' ŝtonkora homo), 1964; Húsz óra ˙(Dudek horoj), 1965; Fekete gyémántok (Nigraj diamantoj), 1976; 80 huszár (80 husaroj), 1978; en multe da aliaj filmoj lia voĉo estis aŭdebla
 19 reĝisoradoj
 diversaj teatraĵoj, ekzemple Az operaház fantomja (Fantomo de la operejo); Ŝekspiro: (Reĝo Lear)
 hungaraj voĉoj en eksterlandaj filmoj ekzemple de Marlon Brando, Jack Nicholson, Robert De Niro, Anthony Hopkins, Robin Williams, Henry Fonda

 Fontoj 
 hungarlingva biografio kun foto


Kategorio:Budapeŝtanoj
Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj